Държавен вестник, бр. 101, 2000 г., стр. 19

Б Р О Й  101
Д Ъ Р Ж А В Е Н   В Е С Т Н И К
С Т Р .  19
Чл. 45. Забранява се при проверката да се
правят опити за вземане на оръжието, да се
инсценират правонарушения или да се използ-
ват други начини, които могат да доведат до
нещастни случаи.
Чл. 46. (1) При откриване на недостатъци в
организацията и носенето на постовата и кон-
войната служба проверяващият взима мерки за
тяхното отстраняване, а ако няма право на
това—уведомява началника.
(2) За грубо нарушение на изискванията на
този правилник или при внезапно заболяване
постовият може да бъде снет от пост само от
дежурния по арест.
Чл. 47. Резултатите от проверката по орга-
низацията и носенето на постовата и конвойна-
та служба се отбелязват от проверяващия в книга
за проверки.
Чл. 48. Всеки служител, който констатира
недостатъци и нарушения при носенето на посто-
вата и конвойната служба, е длъжен да докладва
на началника, ако сам няма право да ги отстрани.
Чл. 49. Оценката на работата на надзорно-
охранителния състав се прави на служебни
съвещания от:
1. началниците на сектори—най-малко един
път в полугодието;
2. ръководителите на областни звена—най-
малко един път в тримесечието.
Чл. 50. При оценка на работата на надзорно-
охранителния състав се взема предвид:
1. състоянието на вътрешния ред—охраната
и надзорът на следствения арест и на територи-
ята на отделните постове, като се отчита в как-
ва степен това е зависело от организацията и
носенето на постовата и конвойната служба;
2. предотвратените и пресечените престъп-
ления и нарушения—бягства, хазартни игри,
кражби, покупко-продажби и др.;
3. личното участие и активността на надзор-
но-охранителния състав в разкриването на прес-
тъпления и нарушения;
4. спазването на законността, дисциплината
и вежливото отношение към служителите, за-
държаните лица и техните близки;
5. умението на постовите и конвойните бър-
зо да се ориентират и правилно да действат при
усложнена обстановка;
6. качеството при изпълнение на особените
задължения;
7. познаването на нормативните актове, от-
насящи се за работата на надзорно-охранител-
ния състав;
8. състоянието на сигнално-охранителната
техника и съобщителните средства и правилно-
то им използване;
9. външният вид и спазване правилата за
носене на униформата;
10. взаимодействието между постовете.
Чл. 51. Резултатите от работата на наряда за
всяко денонощие се обобщават от командира
на екип след сдаване на дежурството.
Чл. 52. В края на всяка година в ГД “ГУМЛС”
се изпраща анализ за състоянието на надзорно-
охранителната дейност в областните звена
“Следствени арести” с набелязани мерки за
подобряването є.
Раздел VI
Задължения на наряда
Чл. 53. Длъжностните лица, които непос-
редствено осъществяват охраната в арестни-
те помещения са командирите на екипи и над-
зирателите.
Чл. 54. Служителите от охраната носят служ-
бата в арестните помещения без оръжие.
Чл. 55. (1) Арестните помещения се държат
постоянно заключени.
(2) Ключовете на арестните помещения се
съхраняват при дежурния по арест.
(3) Арестните помещения за задържани
лица се отключват и заключват само от де-
журния по арест.
Чл. 56. Командирът на екип по време на
дежурството има следните задължения:
1. участва непосредствено и организира,
контролира и отговаря за охраната, изолаци-
ята, продоволствието, битовото и медицин-
ското обслужване на задържаните лица в арест-
ните помещения;
2. подпомага инспектора по охраната, като
непосредствено организира и контролира дей-
ността на надзирателите за точното спазване
на установения вътрешен ред и опазването на
служебната и следствената тайна;
3. приема и освобождава от ареста лица съ-
образно нормативните изисквания; при отмяна
на мярката за неотклонение от задържане под
стража проверява не следва ли задържаното
лице да остане в ареста на друго основание;
4. след разпореждане на водещия разследва-
нето организира и се разпорежда за извеждане-
то на задържаното лице за разпит;
5. отговаря за съхранението на ключовете от
килиите;
6. носи материална отговорност за имущест-
вото в ареста, съхранението на иззетите вещи и
ценности, приемането на пари и дрехи на за-
държаните лица;
7. извършва обиск на всяко прието в ареста
лице в присъствието на две поемни лица и със-
тавя протокол за личен обиск (обиск на жени се
извършва от служителка в съответното област-
но звено);
8. води и съхранява арестната документация
съобразно нормативните изисквания и разпо-
режданията на неговите началници;
9. за всяко прието в ареста лице образува
арестантско дело, в което води и съхранява след-
ните документи: постановление за задържане-
то, протокол за личен обиск, резултат от меди-
цински преглед на лицето, разписки за получени
и предадени пари и вещи, разписка-сметка раз-
ход, разписки за извеждане на разпит; арестан-
тските дела се съхраняват 2 години;